आपकी त्वचा की देखभाल क्रीम, औषधि और इलाज का उपयोग करके
मुहाँसों से बचने के लिए आपको अपना चेहरा साफ़ रखना बहुत महत्वपूर्ण है। पानी से चेहरा साफ़ करने से चेहरे पर लगी धूल, मिट्टी और तेल की चिकनाई धुल जाती है । सर्वोत्तम उपाय है कि आप दिन में तीन बार सुबह, दोपहर और शाम को गरम पानी और मुलायम साबुन का उपयोग करके अपने चेहरे को धोना चाहिए। चेहरा पोंछने के लिए साफ़ सुथरे तौलिये का उपयोग करें।   रफ़ तौलिये, स्पंज, या लूफ़ा से अपने चेहरे को रगड़ कर साफ़ ना करें। इससे आपकी त्वचा में जलन होगी और मुहाँसे ज्यादा लाल हो जाएंगे। धुले कपड़ों में भी बैक्टीरिया होते है, जिन्हें आप अपने चेहरे से दूर रखना चाहेंगे। अगर आप मुहाँसों से परेशान है, और इसकी वजह से आप बार-बार चेहरा धो रहे हैं, तो इससे आपकी त्वचा पर कोई भी असर नहीं पड़ेगा। बार-बार चेहरा धोने से आपकी त्वचा बहुत शुष्क होगी और आपको जलन महसूस होगी। त्वचा की नमी बरकरार रखने के लिए अच्छी मॉइस्चराईज़र चेहरे पर लगाना आवश्यक है और इससे त्वचा को शुष्क व जलन से बचाया जा सकता है। हालांकि, अगर आप मुहाँसों से परेशान है तो अपनी त्वचा के अनुसार सही मॉइस्चराईज़र का उपयोग करना बहुत ज़रूरी है। भारी, तेल युक्त मॉइस्चराईज़र से त्वचा पर बने छिद्र बंद हो जाते है और इससे त्वचा खींची-खींची बन जाती है। ऐसे मॉइस्चराईज़र की तलाश कीजिए, जिसमें नॅान कोमेडजेनिक नाम अंकित हो - इसका मतलब है कि यह क्रीम आपकी त्वचा को खिंचाई से जरूर बचाएगा।   सिर्फ नॅान कोमेडजेनिक मॉइस्चराईज़र की तलाश करना ज़रूरी ही नहीं है, बल्कि आपको इसका भी ध्यान रखना चाहिए कि वह उत्पादन आपकी त्वचा के लिए उपयुक्त है। उदाहरण के लिए, अगर आपकी त्वचा बहुत तेल युक्त है, तो आप हल्की, जेैल युक्त मॉइस्चराईज़र का प्रयोग करें, जबकि अगर आपकी त्वचा सूखी और परतदार है, तो आप भारी मॉइस्चराईज़र का उपयोग करें। मॉइस्चराईज़र चेहरे पर लगाने के तुरंत बाद अपने हाथ ज़रूर धोएँ, नहीं तो बैक्टीरिया या जर्म्स आपके हाथ से अपने चेहरे में प्रवेश कर सकते हैं, जब आप मॉइस्चराईज़र लगाएंगे। दिन भर शरीर के दूसरे अंगों की तुलना में हाथ धूल मिट्टी व बैक्टीरिया के संपर्क में आते है, इसलिए किसी भी कीमत पर आपको अपने चेहरे को हाथ नहीं लगाना चाहिए। बैक्टीरिया के फैलने और इन्फेक्शन के खतरे के अलावा, दाग व मुहाँसों को छूने से त्वचा लाल हो जाते है और जलने लगते है, और त्वचा का रंग रूप बिगड़कर ठीक होने में समय लगता है।  मुहाँसे फोड़ना संतोषजनक अहसास दिलाता है पर यह सबसे ज्यादा नुकसानदायक कार्य आप अपनी त्वचा के साथ कर रहे हैं। मुहाँसे फोड़ने से लंबे समय तक घाव नहीं भरते और इससे इन्फेक्शन और दाग बढ़ेंगे। मुहाँसों के दाग से छुटकारा पाना बहुत मुश्किल है, इसलिए जहाँ तक संभव हो, आप इससे बच कर रहें। बिना जाने, चेहरे को हाथ लगाना बड़ा ही आसान है। रात को चेहरे पर हाथ रख के सोना, कुर्सी या मेज़ पर बैठे अपने गाल व ठोड़ी को सहलाने स सावधान रहें। त्वचा को रगड़ना और चेहरे पर फेस मास्क लगाना, त्वचा के लिए फायदेमंद है। पर इसका उपयोग अकसर न करें। त्वचा के रगड़ने से मृत कोशिकाएं साफ हो जाते हैं, पर इसका ज्यादा प्रयोग करने से मुहाँसों वाली त्वचा ज्यादा सूखी और जलनशील हो जाते है।  त्वचा से मैल हटाने और उसे आरामदायक बनाने के लिए फेस मास्क लगाना सर्वोत्तम उपाय है और इसके नियमित इस्तेमाल से आपको "स्पा" जैसा अहसास दिलाता है। इसका भी इस्तेमाल सप्ताह में एक ही बार कीजिए, क्योंकि फेस मास्क में मौजूद तेज़ सामग्री हर दम इस्तेमाल करने के लिए उचित नहीं है। कई सारे क्रीम उप टन व जैल का उपयोग करने से त्वचा में उपस्थित छिद्र बंद हो जाते है, और त्वचा खींची-खींची हो जाती है। इसलिए किसी चेहरे से  संबंधित उत्पादनों का कम उपयोग करें। उपयोग करते समय उत्पादन में दिए गए निर्देशों का पालन करें और उतना ही इस्तेमाल करें जितना बताया गया है। जितना हो सके, कम मेकअप करें और दिन के अंत में चेहरे को साबुन से पूरी तरह साफ़ कर लें।   ज्यादा खुशबूदार और रसायनों से भरे बालों में लगाने वाले तेल से भी त्वचा के छिद्र बंद होने की संभावना है, जब आपके बाल चेहरे के संपर्क में आते हैं। इसलिए इन उत्पादनों से जहाँ तक हो सके दूर रहिए। सौम्य शैम्पू और कंडीशनर का उपयोग कीजिए, जिससे नहाते वक्त आपकी त्वचा में जलन ना हो। सप्ताह में एक बार तकिये के गिलाफ को बदलिए ताकि आपकी त्वचा का संपर्क गिलाफ पर जमें तेल और बैक्टीरिया से सीमित रहे और उपयोग के बाद मेकअप वाला ब्रश् को हमेशा धोकर साफ़ कीजिए। हालांकि पारंपरिक सलाह के मुताबिक़ मुहाँसें सूरज की रोशनी से मुहाँसें सूख जाते हैं , पर आधुनिक त्वचा विशेषज्ञ (स्किन स्पेशलिस्ट) इसका विरोध करते हैं। उनका मानना है कि सूरज की यु वी (UV) किरणों से त्वचा पहले से ज्यादा लाल हो जाते हैं और जलने लगते हैं।   इसके कारण, सूरज की किरणों से त्वचा का संरक्षण करने के लिए रक्षात्मक टोपी पहने और धूप-अवरोधक (सन्स्क्रीन) का इस्तेमाल करें जिसमें एस पी एफ (SPF) की मात्रा 30 या उससे ज्यादा हो। ख्याल रखें कि कुछ धूप-अवरोधक (सन्स्क्रीन) में तेल की मात्रा होती है, जिससे त्वचा के छिद्र बंद हो जाते हैं, इसलिए उत्पादन खरीदते वक्त ध्यान दें कि उसके ऊपर "नॅान कोमेडजेनिक" नाम अंकित हो। मुहाँसें निकलने की अहम वजह चॅाकलेट और बेकार खाद्य प्रमाणित किया गया है, पर इसके साथ तेल से तलें और चिकनाई वाले पदार्थ भी आपकी त्वचा के लिए हानिकारक है। जब ज्यादा तेल त्वचा के छिद्र बंद कर देता है तब मुहाँसे निकलते है, इसलिए आवश्यकतानुसार अपने शरीर में तेल की मात्रा रखना ये सही दिशा में आपका पहला कदम होगा। इसके साथ आपका शरीर अगर अंदर से सेहतमंद है तो इसका असर अपने आप आपकी शरीर के बाहरी हिस्से में दिखाई देगा।   आलू चिप्स, चॅाकलेट, पिज्जा और फ्रेंच फ्राइज़ जैसे खाद्य पदार्थों से दूर रहे। इन पदार्थों में चरबी, शक्कर और स्टार्च की मात्रा ज्यादा होती है जो आपकी त्वचा व सेहत के लिए हानिकारक है। इसका मतलब ये नहीं की आप इन सब चीजों से वंचित रहे पर जितना हो सके उतना इन खाद्य पदार्थों का सेवन ना करें। ज्यादातर ताज़े फल व सब्जियों का सेवन करें। इनमें उपस्थित पानी की मात्रा आपकी त्वचा को शुष्क होने से बचाएगी तथा इनमें उपस्थित पोषक तत्व और खनिज पदार्थ आपकी शरीर को मुहाँसों से लड़ने की क्षमता देती है। खास तर ऐसे फल और सब्जी खाइए जिसमें विटामिन ए की मात्रा ज्यादा हो (जैसे की ब्राकोली, पालक,और गाजर) ये सब मुहाँसों को पैदा करने वाले प्रोटीन को शरीर से साफ़ करने में मदद करते हैं और विटामिन इ और विटामिन सी की मात्रा वाले फलों और सब्जियों (जैसे संतरा, टमाटर, शक्करकंद, एवोकाडो) में एन्टीऑक्सीडन्ट प्रभाव होता है और वह त्वचा को स्वस्थ रखने में मदद करते है। त्वचा व शरीर के सेहत मंदी के लिए अधिक पानी पीना आवश्यक है। इसकी मदद से शरीर में पानी की मात्रा बनी रहती है, और त्वचा सुदृढ़ और गोलमटोल बनती है। पानी पीने से विषैला पदार्थ (टॅाक्सिन) की मात्रा शरीर में कम हो जाती है जिसकी वजह से त्वचा की समस्या कम होने में मदद मिलती है क्योंकि पानी, विषैला पदार्थ (टॅाक्सिन) को बाहर निकाल देता है। इसके अलावा पानी पीने से त्वचा की मेटाबॅालिज़म को बरकरार रखने में मदद मिलती है और जिससे त्वचा का पुन:निर्माण होता है। आप मन में ठान ले कि आप दिन में 5 से 8 गिलास पानी पीएंगे जिससे आप त्वचा की मेटाबॅालिज़म का लाभ उठा सकेंगे।   जरूरत से ज्यादा पानी पीना भी एक तरह से हानिकारक है। इसलिए बार-बार पानी पीते रहने की ज़रूरत नहीं है। ज्यादा पानी पीने से खून पतला हो जाता है और आपकी सेहत खतरे में पड़ सकती है। अपनी सेहत बनाए रखने के लिए एक दिन में लगभग 8 गिलास पानी पीएँ।  ज्यादा शराब सेवन करने से दूर रहें। ज्यादा शराब पीने से शरीर में हार्मोन का संतुलन बिगड़ जाता है, और असंतुलित हार्मोन जैसे की टेस्टोस्टीरोन और ईस्ट्रोजिन ये महत्वपूर्ण कारण है मुहाँसों की उपज के लिए। इसके साथ शराब पीने से यकृत (लिव़र) को हानि पहुँचती है, जो त्वचा को सेहतमंद रखने वाला महत्वपूर्ण अंग है, जो हार्मोन को नियंत्रित करता है और रक्त शर्करा की मात्रा बनाए रखता है और विषैला पदार्थ (टॅाक्सिन) को धीरे-धीरे निकालता है। अगर आप जिद्दी मुहाँसों से परेशान हैं, तो अपना चेहरा साफ़ रखना और पौष्टिक आहार खाना यह आसान तरीका अपनाना जरूरी है। सौभाग्य से बिना पर्ची से खरीदा (ओ टी सी) क्रीम उपलब्ध है जो मुहाँसों को साफ़ करने में और मुहाँसों को फटने से बचाने का आश्चर्यजनक कार्य करते हैं। यह क्रीम सीधे मुहाँसों पर लगाये, और ज्यादातर मामलों में ऐसा दिखाई देता है कि 6 से 8 हफ्तों में ही त्वचा की बीमारी में महत्वपूर्ण सुधार होता है। इन क्रीम में जो आम गुणी सामग्री दिखाई देती है वह यह है    बेंजोइल पेरोक्साइड: बेंजोइल पेरोक्साइड त्वचा के ऊपर बसने वाले बैक्टीरिया को मार देता है, त्वचा के छिद्रों में तेल का उत्पादन और तेल का जमना कम करता है। यह एक छिलने वाले पदार्थ के जैसा काम करके, त्वचा में निखार लाता है। बेंजोइल पेरोक्साइड से त्वचा में खिंचाव और जलन का अनुभव होता है। इसलिए शुरूआत में बेंजोइल पेरोक्साइड का प्रमाण जिसमें कम है उसी क्रीम का इस्तेमाल कीजिए।  सैलिसिलिक आम्ल: सैलिसिलिक आम्ल यह एक सामग्री है जो मुहाँसें पैदा करने वाले बैक्टीरिया को नष्ट कर देता है। काले मस्सों व सफेद फूंसी को मिटाने में भी इसका उपयोग होता है जो मुहाँसों को पैदा करने का मुख्य कारण होते हैं। इसके अलावा सैलिसिलिक आम्ल वृद्ध त्वचा को उतारने में, मृत परत को साफ़ करने में, छिद्रों को बंद होने से बचाने में और नई त्वचा आने में मदद करता है।  सल्फर: सल्फर में एन्टीबैक्टीरियल विरोधी गुण होते है, जो सफ़ेद फूंसी और काले मस्सों को मिटाने में मदद करता है, जिसके कारण मुहाँसे ज्यादा होने का खतरा होता हैं।  रेटीन-ए: रेटीन-ए में विटामिन ए का आम्ल रूप होता है। जिसे ऑल - ट्रान्स रेटीयोनिक आम्ल कहा जाता है, इसका उपयोग एक रासायनिक छिलने जैसा किया जाता है जिससे त्वचा की परत उतारने व बंद छिद्रों को खोलने में होता है।  एझेलाइक आम्ल: एझेलाइक आम्ल तेल उत्पादन और जलन और बैक्टीरिया की पैदाइश को कम करके मुहाँसों की संभावना कम करता है। ये साँवले लोगों के लिए फायदेमंद है। कुछ लोगों का मानना है कि बिना पर्ची से खरीदें (ओ टी सी) क्रीम जिद्दी मुहाँसों से लड़ने में सक्षम नहीं होते हैं। ऐसी परिस्थिति में आप अपने स्किन स्पेशलिस्ट से शक्तिशाली मुहाँसें ठीक करने वाली क्रीम की पर्ची बनवाए जिससे जिद्दी मुहाँसों का इलाज हो सके।   स्किन स्पेशलिस्ट के लिखवाए क्रीम में विटामिन ए से भरपूर सक्रिय सामग्री होती है। उदाहरण के तौर पर उत्पादन जैसे ट्रेटिनॉइन, एडापेलीन और टाज़ारोटीन। यह क्रीम नए कोशिकाओं को बनने में और त्वचा की रोमछिद्र (हेयर फ़ॉलिकल) को बंद होने से रोकने में प्रोत्साहित करता है।  बहुत से एन्टीबैक्टीरियल क्रीम उपलब्ध है, जो त्वचा के ऊपर रहने वाले बैक्टीरिया को मारने का काम करते है। थोड़े से गंभीर रूप लेने वाले मुहाँसों के लिए अपने स्किन स्पेशलिस्ट की सलाह से मुहाँसे ठीक करने वाली क्रीम के साथ एन्टीबायोटिक औषधि का सेवन करें। इससे त्वचा में पैदा होने वाले बैक्टीरिया की मात्रा और जलन भी कम होगी। एन्टीबायोटिक औषधि का कोर्स लगभग चार से छह महीने तक चलता है, पर उसका प्रभाव आपको 6 हफ्तों में ही दिखाई देने लगता है।   दुर्भाग्य वश आजकल लोगों का शरीर ही एन्टीबायोटिक औषधि का विरोध करता है, इस वजह से यह इलाज हमेशा प्रभावपूर्ण नहीं माना जाता है। एन्टीबायोटिक औषधि (जैसे टेट्रासाइकलिन) से गर्भनिरोधक गोलियों का असर कम हो जाता है, इसलिए जो महिलाएं इस एन्टीबायोटिक औषधि का कोर्स कर रही है, वह गर्भनिरोध का कोई और तरीका अपनाएँ। अगर कोई उपाय काम में नहीं आ रहा है और मुहाँसे गंभीर स्वरूप ले रहे हैं तो आपके विशेषज्ञ आपको आयसोट्रेटिनॉइन इलाज कराने की सलाह देंगे। आयसोट्रेटिनॉइन विटामिन ए से संबंधित है और यह शरीर में सेबम तेल की उपज को कम करता है और तेल उत्पादित करने वाले ग्रंथियों को सिकुड़ने में मदद करता है। आयसोट्रेटिनॉइन का यह कोर्स ज्यादातर 20 दिनों का होता है, इस समय औषधि के दुष्प्रभाव के कारण मरीज को निगरानी में रखा जाता है।   आयसोट्रेटिनॉइन इलाज के दौरान मुहाँसे शुरू में ठीक होने से पहले और भी ज्यादा खतरनाक हो जाते हैं। यह ज्यादा मुहाँसे दो हफ्तों में ठीक हो जाते है, पर कभी-कभी वह पूरे इलाज के दौरान ठीक होते है। त्वचा व आँखें शुष्क होना, शुष्कता, होंठ फटना, सूरज की किरणों से त्वचा का सूक्ष्म होना, और ज्यादातर सिरदर्द, बाल झड़ना, मनोदशा में बदलाव, उदास रहना यह सब आयसोट्रेटिनॉइन इलाज के दौरान होनेवाले दुष्प्रभाव है। यह इलाज गर्भ में पलने वाले बच्चे में जन्म दोष लाता है, इसलिए गर्भवती महिलाओं को या गर्भधारण करने की कोशिश करने वाली महिलाओं को यह इलाज ना करने की सलाह देते है। इसका परिणाम यह है कि इलाज शुरू करने से पहले महिलाओं की गर्भावस्था की जांच की जाती है। ज्यादातर मुहाँसों की समस्या हार्मोनल असंतुलन के कारण होती है, और गर्भनिरोधक गोलियां जो माहवारी से संबंधित है उसमें हार्मोन की मात्रा ज्यादा होती है और इस वजह से मुहाँसें आने रुक जाते हैं । गर्भनिरोधक गोलियों में नॅारजेस्टीमेट और इथीनील एस्ट्राडायल दोनों का मिश्रण होता है जो बहुत गुणकारी है।  गर्भनिरोधक गोलियां दुर्लभ मामलों में दुष्प्रभाव दिखाते हैं जैसे की रक्त का जम जाना, रक्तदाब, और दिल की बीमारी का खतरा हो सकता है, इसलिए इस गोलियों का सेवन करने से पहले आप अपने स्किन स्पेशलिस्ट से सलाह मशवरा करें। स्पा और त्वचा के दवाखाने में मुहाँसों का इलाज करने के बहुत तरीके होते है, जो महत्वपूर्ण बात यह है की इन इलाजों से मुहाँसों से भरे हुए त्वचा में निखार आता है, जब यह इलाज ऊपर दिए इलाजों के साथ में किया जाता है। यह इलाज थोड़ा महंगा होता है, पर बाकी इलाजों के मुताबिक इस इलाज का असर लंबे समय तक रहता है, और यह दाग कम करने में भी मदद करते हैं। नीचे दिए गए इलाज इनमें शामिल है।    लेजर उपचार (लेजर थेरपी): लेजर थेरपी से लेजर अंदर तक जाकर सभी तैलीय ग्रंथी को क्षति पहुँचाता है जो सेबम तेल निकालते है जिससे मुहाँसें बढ़ने का खतरा होता है।  लाइट थेरपी: लाइट थेरपी मुहाँसे पैदा करने वाले बैक्टीरिया को अपना लक्ष्य बनाता है, जलन कम करता है और त्वचा की बनावट को सुधारता है।  रासायनिक छिलन (केमिकल पील): रासायनिक छिलन से रूप को बिगाड़े बिना त्वचा को जलाया जाता है, जिससे त्वचा की बाहरी परत जल कर निकल जाती है और नीचे वाली नई त्वचा दिखाई देती है। कोई भी दाग धब्बों से छुटकारा पाने के लिए यह इलाज सबसे अच्छा माना जाता है जिसके साथ मुहाँसे भी निकल जाते है।  माइक्रोडरमाब्राशन: माइक्रोडर्माब्रेशन में एक घूमने वाला तार का ब्रश् इस्तेमाल होता है जिससे ऊपरी त्वचा निकाली जाती है और बाद में नीचे वाली नई त्वचा दिखने लगती है। यह इलाज थोड़ा असुविधाजनक होता है क्योंकि इससे त्वचा लाल रंग की दिखने लगती है और जब तक पूरी तरह ठीक न हो जाए त्वचा नम सी रहती है।
दिन में दो बार चेहरे को पानी से साफ़ करें: नॅान कोमेडजेनिक (मुहाँसे रोकने वाला) मॉइस्चराईज़र का प्रयोग करें: अपने चेहरे को न छूए या मुहाँसों को न फोड़ें: सप्ताह में एक बार त्वचा को रगड़ें व चेहरे पर फेस मास्क लगाएं: विभिन्न उत्पादनों से अपनी त्वचा को नुकसान न पहुँचाएँ: सूरज की तेज़ रोशनी से त्वचा को बचा कर रखिए: पौष्टिक आहार खाइये: ज्यादा पानी पीजिए: बिना दवाई वाले पर्ची से खरीदी क्रीम (ओ टी सी) का उपयोग: त्वचा विशेषज्ञ (स्किन स्पेशलिस्ट) से शक्तिशाली मुहाँसें ठीक करने वाली क्रीम की पर्ची लिखवाए: एन्टीबायोटिक औषधि का कोर्स लेने के बारे में सोचे: मुहाँसों की गंभीर समस्या है तो फिर आयसोट्रेटिनॉइन इलाज के बारे में सोचें: अगर आप महिला है तो आप गर्भनिरोधक गोलियां लेने के बारे में विचार करें: अनुभवी से इलाज करवाएँ:
https://www.wikihow.com/Stop-or-Cure-Pimples https://www.wikihow.com/Stop-or-Cure-Pimples
Caring For Your Skin Using Creams, Medications and Treatments